ddrg/super_eurlex huggingface dataset:
SL Uradni list Evropske unije C 26/15

Sodba Sodišča (tretji senat) z dne 22. novembra 2012 (predlog za sprejetje predhodne odločbe Bundesgerichtshof – Nemčija) – Josef Probst proti mr.nexnet GmbH

(Zadeva C-119/12) (1)

(Elektronske komunikacije - Direktiva 2002/58/ES - Člen 6(2) in (5) - Obdelava osebnih podatkov - Podatki o prometu, potrebni za zaračunavanje in izterjavo terjatev - Izterjava terjatev s strani tretje družbe - Osebe, ki delujejo pod nadzorom ponudnikov javnih komunikacijskih omrežij in elektronskih komunikacijskih storitev)

2013/C 26/26

Jezik postopka: nemščina

Predložitveno sodišče

Bundesgerichtshof

Stranki v postopku v glavni stvari

Tožeča stranka: Josef Probst

Tožena stranka: mr.nexnet GmbH

Predmet

Predlog za sprejetje predhodne odločbe – Bundesgerichtshof – Razlaga člena 6(2) in (5) Direktive Evropskega parlamenta in Sveta 2002/58/ES z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah) (UL, posebna izdaja v slovenščini, poglavje 13, zvezek 29, str. 514) – Prenos podatkov o prometu, ki se nanašajo na naročnike in uporabnike in ki jih obdeluje in beleži ponudnik javnega komunikacijskega omrežja – Nacionalni predpisi, v skladu s katerimi je tak prenos do prevzemnika terjatve, ki se nanaša na plačilo za telekomunikacijske storitve, dopusten, če obstajajo pogodbene klavzule, po katerih je treba prenesene podatke obdelovati zaupno in je druga pogodbena stranka upravičena preveriti spoštovanje varstva teh podatkov

Izrek

Člen 6(2) in (5) Direktive 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah) je treba razlagati tako, da ponudnik javnih komunikacijskih omrežij in javno razpoložljivih elektronskih komunikacijskih storitev lahko prenese podatke o prometu prevzemniku njegovih terjatev, ki se nanašajo na telekomunikacijske storitve, da bi te terjatve izterjal, ta prevzemnik pa navedene podatke lahko obdela pod pogojem, prvič, da deluje pod nadzorom ponudnika storitev, kar zadeva obdelavo teh istih podatkov, in drugič, da se ta prevzemnik omeji na obdelavo podatkov o prometu, ki so potrebni za izterjavo prevzetih dolgov.

Ne glede na opredelitev pogodbe o odstopu terjatev odstopnik terjatve deluje pod nadzorom ponudnika storitev v smislu člena 6(5) Direktive 2002/58, če deluje zgolj po navodilih in pod nadzorom tega ponudnika. Pogodba, sklenjena med njima, mora vsebovati zlasti določbe, ki zagotavljajo zakonito obdelavo podatkov o prometu s strani prevzemnika, ponudniku storitev pa omogočijo, da se v vsakem trenutku prepriča, ali prevzemnik te določbe spoštuje.

(1) UL C 174, 16.6.2012.
SL Uradni list Evropske unije C 112/2

Sodba Sodišča (tretji senat) z dne 27. februarja 2014 – Združeno kraljestvo Velika Britanija in Severna Irska proti Svetu Evropske unije

(Zadeva C-656/11) (1)

((Koordinacija sistemov socialne varnosti - Sporazum med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb - Sklep Sveta - Izbira pravne podlage - Člen 48 PDEU - Člen 79(2)(b) PDEU))

2014/C 112/02

Jezik postopka: angleščina

Stranke

Tožeča stranka: Združeno kraljestvo Velika Britanija in Severna Irska (zastopniki: sprva C. Murrell, nato M. Holt, agenta, skupaj z A. Dashwoodom, QC)

Intervenientka v podporo tožeče stranke: Irska (zastopniki: E. Creedon, L. Williams in J. Stanley, agenti, skupaj z N. J. Traversom, BL)

Tožena stranka: Svet Evropske unije (zastopniki: sprva G. Marhic in M. Veiga, nato A. De Elera, agenti)

Intervenientki v podporo tožene stranke: Francoska republika (zastopnika: G. de Bergues in N. Rouam, agenta), Evropska komisija (zastopniki: sprva V. Kreuschitz, nato S. Pardo Quintillán in J. Enegren, agenti)

Predmet

Ničnostna tožba – Sklep Sveta z dne 16. decembra 2011 o stališču Evropske unije na Skupnem odboru, ustanovljenem s Sporazumom o prostem gibanju oseb med Evropsko skupnostjo in njenimi državami članicami na eni strani ter Švicarsko konfederacijo na drugi strani, o nadomestitvi njegove Priloge II o koordinaciji sistemov socialne varnosti (IL L 341, str. 1) – Izbira pravne podlage – Člen 48 PDEU (sprejetje ukrepov na področju socialne varnosti, ki so potrebni za zagotovitev prostega gibanja delavcev) ali člen 79(2)(b) PDEU (pravice državljanov tretjih držav, ki zakonito prebivajo v državi članici) – Praktične posledice te izbire na pravice in obveznosti Združenega kraljestva zaradi Protokola št. 21 o stališču te države in Irske glede območja svobode, varnosti in pravice

Izrek

1. Tožba se zavrne.

2. Združenemu kraljestvu Velika Britanija in Severna Irska se naloži plačilo stroškov.

3. Irska, Francoska republika in Evropska komisija nosijo svoje stroške.

(1) UL C 49, 18.2.2012.
SL Uradni list Evropske unije C 439/2

Sodba Sodišča (četrti senat) z dne 23. oktobra 2014 (predloga za sprejetje predhodne odločbe Bundesgerichtshof – Nemčija) – Alexandra Schulz/Technische Werke Schussental GmbH und Co.KG in Josef Egbringhoff/Stadtwerke Ahaus GmbH

(Združeni zadevi C-359/11 in C-400/11) (1)

((Predhodno odločanje - Direktivi 2003/54/ES in 2003/55/ES - Varstvo potrošnikov - Notranji trg za električno energijo in zemeljski plin - Nacionalna ureditev, ki določa vsebino potrošniških pogodb, za katere velja splošna obveznost oskrbe - Enostranska sprememba cene storitve s strani prodajalca ali ponudnika - Pravočasna obvestitev pred začetkom veljavnosti te spremembe o razlogih in pogojih zanjo ter njenem obsegu))

(2014/C 439/02)

Jezik postopka: nemščina

Predložitveno sodišče

Bundesgerichtshof

Stranke v postopku v glavni stvari

Tožeči stranki: Alexandra Schulz in Josef Egbringhoff

Toženi stranki: Technische Werke Schussental GmbH und Co.KG in Stadtwerke Ahaus GmbH

Izrek

Člen 3(5) Direktive 2003/54/ES Evropskega parlamenta in Sveta z dne 26. junija 2003 o skupnih pravilih za notranji trg z električno energijo in o razveljavitvi Direktive 96/92/ES v povezavi s Prilogo A k tej direktivi in člen 3(3) Direktive Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES v povezavi s Prilogo A k tej direktivi je treba razlagati tako, da nasprotujeta nacionalni ureditvi, kakršna je ta v postopkih v glavni stvari, ki določa vsebino potrošniških pogodb o dobavi električne energije in plina, za katere velja splošna obveznost oskrbe, in vključuje možnost spremembe tarife za to dobavo, vendar ne zagotavlja, da so potrošniki pred začetkom veljavnosti te spremembe pravočasno obveščeni o razlogih in pogojih zanjo ter njenem obsegu.

(1) UL C 311, 22.10.2011.
SL Uradni list Evropske unije C 367/2

Sodba Sodišča (prvi senat) z dne 17. oktobra 2013 – Svet Evropske unije proti Access Info Europe, Helenski republiki, Združenemu kraljestvu Velika Britanija in Severna Irska

(Zadeva C-280/11 P) (1)

(Pritožba - Pravica do dostopa do dokumentov institucij - Uredba (ES) št. 1049/2001 - Člen 4(3), prvi pododstavek - Varstvo postopka odločanja v institucijah - Zabeležka generalnega sekretariata Sveta o predlogih, podanih v okviru zakonodajnega postopka glede spremembe Uredbe št. 1049/2001 - Delni dostop - Zavrnitev dostopa do podatkov o identiteti držav članic, avtoric predlogov)

2013/C 367/02

Jezik postopka: angleščina

Stranke

Pritožnik: Svet Evropske unije (zastopnika: B. Driessen in C. Fekete, agenta)

Intervenientke v podporo tožeči stranki: Češka republika (zastopnika: M. Smolek in D. Hadroušek, agenta), Kraljevina Španija (zastopnik: S. Centeno Huerta, agent), Francoska republika (zastopnika: G. de Bergues in N. Rouam, agenta)

Druge stranke v postopku: Access Info Europe (zastopnika: O. Brouwer in J. Blockx, odvetnika), Helenska republika (zastopnika: E.-M. Mamouna in M. K. Boskovits, agenta), Združeno kraljestvo Velika Britanija in Severna Irska

Intervenientke v podporo Access Info Europe: Evropski parlament (zastopnika: A. Caiola in M. Dean, agenta)

Predmet

Pritožba zoper sodbo Splošnega sodišča (tretji senat) z dne 22. marca 2011 v zadevi Access Info Europe proti Svetu (T-233/09), s katero je Splošno sodišče razglasilo za nično odločbo Sveta z dne 26. februarja 2009 o delni zavrnitvi dostopa tožeče stranke do zabeležke generalnega sekretariata Sveta, namenjene skupini „Informacije“ (dokument št. 16338/08) glede predloga uredbe Evropskega parlamenta in Sveta o dostopu javnosti do dokumentov Evropskega parlamenta, Sveta in Komisije

Izrek

1. Pritožba se zavrne.

2. Svet Evropske unije nosi stroške, ki jih je priglasila družba Access Info Europe.

3. Češka republika, Helenska republika, Kraljevina Španija, Francoska republika in Evropski parlament nosijo svoje stroške.

(1) UL C 238, 13.8.2011.
SL Uradni list Evropske unije C 45/4

Sodba Sodišča (drugi senat) z dne 5. decembra 2013 – Caffaro Srl, v postopku zaradi insolventnosti proti Evropski komisiji

(Zadeva C-447/11 P) (1)

(Pritožba - Omejevalni sporazumi - Evropski trg vodikovega peroksida in natrijevega perborata - Odločba o kršitvi člena 81 ES - Izračun globe - Trajanje kršitve - Zastaranje - Olajševalne okoliščine)

2014/C 45/07

Jezik postopka: italijanščina

Stranki

Pritožnica: Caffaro Srl, v postopku zaradi insolventnosti (zastopnika: C. Biscaretti di Ruffia in E. Gambaro, odvetnika)

Druga stranka v postopku: Evropska komisija (zastopniki: V. Di Bucci, L. Malferrari, R. Striani in B. Gencarelli, agenti)

Predmet

Pritožba zoper sodbo Splošnega sodišča (šesti razširjeni senat) z dne 16. junija 2011 v zadevi Caffaro proti Komisiji (T-192/06), s katero je Splošno sodišče zavrnilo predlog za razglasitev ničnosti Odločbe Komisije C(2006) 1766 konč. z dne 3. maja 2006 v zvezi s postopkom na podlagi člena 81 [ES] in člena 53 Sporazuma EGP (zadeva COMP/F/38.620 – Vodikov peroksid in perborat), v delu, v katerem je Komisija naložila globo solidarno tožeči stranki in družbi SNIA SpA, ali predlog za zmanjšanje navedene globe – Globe – Enako obravnavanje – Zastaranje – Obveznost obrazložitve

Izrek

1. Pritožba se zavrne.

2. Družbi Caffaro Srl, v postopku zaradi insolventnosti se naloži plačilo stroškov.

(1) UL C 311, 22.10.2011.
SL Uradni list Evropske unije C 344/17

Sodba Sodišča (tretji senat) z dne 19. septembra 2013 (predlog za sprejetje predhodne odločbe Cour de cassation – Belgija) – Martin y Paz Diffusion SA proti Davidu Depuydtu, Fabriek van Maroquinerie Gauquie NV

(Zadeva C-661/11) (1)

(Znamke - Direktiva 89/104/EGS - Člen 5 - Soglasje imetnika znamke, da tretja oseba uporablja znak, ki je enak znamki - Soglasje, podano v okviru deljene uporabe - Možnost navedenega imetnika, da odstopi od deljene uporabe in začne izključno uporabljati svojo znamko)

2013/C 344/28

Jezik postopka: francoščina

Predložitveno sodišče

Cour de cassation

Stranke v postopku v glavni stvari

Vlagateljica kasacijske pritožbe: Martin y Paz Diffusion SA

Nasprotni stranki: Depuydt, Fabriek van Maroquinerie Gauquie NV

Predmet

Predlog za sprejetje predhodne odločbe – Cour de cassation – Razlaga členov 5(1) in 8(1) Prve direktive Sveta z dne 21. decembra 1988 o približevanju zakonodaje držav članic v zvezi z blagovnimi znamkami (89/104/EGS) (UL, posebna izdaja v slovenščini, poglavje 17, zvezek 1, str. 92) – Pravice imetnika registrirane znamke ob trajni razdelitvi izkoriščanja znamke s tretjo osebo v okviru neke oblike soimetništva za del zadevnih proizvodov in ob nepreklicnem soglasju, ki ga je dal imetnik tej tretji osebi za uporabo navedene znamke – Nacionalno pravilo, ki imetniku znamke prepoveduje napačno izvajanje ali zlorabo svoje pravice – Prepoved uporabe znamke s strani imetnika v škodo tretje osebe – Sankcija

Izrek

Člene 5 Prve Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami, kakor je bila spremenjena s Sporazumom o skupnem gospodarskem prostoru z dne 2. maja 1992, nasprotuje temu, da se imetniku znamke, ki je v okviru deljene uporabe s tretjo osebo, soglašal, da tretja stranka uporablja znake, ki so enaki njegovim znamkam, za nekatere proizvode iz razredov, za katere so bile te znamke registrirane, in čigar soglasje ne obstaja več, odvzameta vsakršno možnost uveljavljanja izključne pravice iz navedenih znamk v razmerju do navedene tretje osebe in možnost, da bi sam izvrševal to izključno pravico za proizvode, ki so enaki proizvodom te tretje osebe.

(1) UL C 89, 24.3.2012.
SL Uradni list Evropske unije C 344/7

Sodba Sodišča (tretji senat) z dne 26. septembra 2013 – Evropska komisija proti Helenski republiki

(Zadeva C-293/11) (1)

(Neizpolnitev obveznosti države - Obdavčenje - TVA - Direktiva 2006/112/ES - Členi od 306 do 310 - Posebna ureditev za potovalne agente - Neskladja med jezikovnimi različicami - Nacionalna zakonodaja, ki določa uporabo posebne ureditve za osebe, ki niso potniki - Pojma „potnik“ in „naročnik“)

2013/C 344/09

Jezik postopka: grščina

Stranke

Tožeča stranka: Evropska komisija (zastopnika: D. Triantafyllou in C. Soulay, agenta)

Tožena stranka: Helenska republika (zastopnik: E.-M. Mamouna, agent)

Intervenientke v podporo tožene stranke: Češka republika (zastopniki: M. Smolek in T. Müller ter J. Očková, agenti), Kraljevina Španija (zastopnik: S. Centeno Huerta, agent), Francoska republika (zastopnika: G. de Bergues in J.-S. Pilczer, agenta), Republika Poljska (zastopnika: M. Szpunar in B. Majczyna, agenta), Republika Finska (zastopnik: J. Heliskoski, agent)

Predmet

Neizpolnitev obveznosti države – Kršitev členov od 306 do 310 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str.1) – Nacionalna zakonodaja, ki določa uporabo posebne ureditve obdavčenja potovalnih agentov za storitve, ki so jih opravili v korist upravičencev, ki niso potniki.

Izrek

1. Tožba se zavrne.

2. Evropski komisiji se naloži plačilo stroškov, ki jih je priglasila Helenska republika.

3. Češka republika, Kraljevina Španija, Francoska republika, Republika Poljska in Republika Finska nosijo svoje stroške.

(1) UL C 232, 6.8.2011.
SL Uradni list Evropske unije C 260/9

Sodba Sodišča (tretji senat) z dne 18. julija 2013 (predloga za sprejetje predhodne odločbe Verwaltungsgericht Hannover, Verwaltungsgericht Karlsruhe – Nemčija) – Laurence Prinz proti Region Hannover (C-523/11) in Philipp Seeberger proti Studentenwerk Heidelberg (C-585/11)

(Združeni zadevi C-523/11 in C-585/11) (1)

(Državljanstvo Unije - Člena 20 PDEU in 21 PDEU - Pravica do prostega gibanja in prebivanja - Pomoč za izobraževanje, dodeljena državljanom države članice za študij v drugi državi članici - Obveznost vsaj triletnega prebivanja v državi članici izvora pred začetkom študija)

2013/C 260/15

Jezik postopka: nemščina

Predložitveno sodišče

Verwaltungsgericht Hannover, Verwaltungsgericht Karlsruhe

Stranke v postopku v glavni stvari

Tožeči stranki: Laurence Prinz (C-523/11), Philipp Seeberger (C-585/11)

Toženi stranki: Region Hannover (C-523/11), Studentenwerk Heidelberg (C-585/11)

Predmet

Predlog za sprejetje predhodne odločbe – Verwaltungsgericht Hannover, Verwaltungsgericht Karlsruhe – Razlaga členov 20 PDEU in 21 PDEU – Pomoč pri izobraževanju („Ausbildungsförderung“) – Nacionalna zakonodaja, ki to pomoč za državljane, ki se izobražujejo v tujini in so ob začetku študija manj kot tri leta stalno prebivali na nacionalnem ozemlju, omejuje na eno leto

Izrek

Člena 20 PDEU in 21 PDEU je treba razlagati tako, da nasprotujeta ureditvi države članice, ki za dodelitev pomoči za izobraževanje za študij v drugi državi članici, ki presega eno leto, določa en sam pogoj, kot je ta iz člena 16(3) zveznega zakona o pomoči za izobraževanje (Bundesgesetz über individuelle Förderung der Ausbildung – Bundesausbildungsförderungsgesetz), kakor je bil 1. januarja 2008 spremenjen z dvaindvajsetim zakonom o spremembi zveznega zakona o pomoči za izobraževanje, v skladu s katerim je moral prosilec pred začetkom študija v tujini vsaj tri leta stalno prebivati na nacionalnem ozemlju v smislu tega zakona.

(1) UL C 13, 14.1.2012

UL C 49, 18.2.2012.
SL Uradni list Evropske unije C 344/15

Sodba Sodišča (četrti senat) z dne 26. septembra 2013 – Centrotherm Systemtechnik GmbH proti Uradu za usklajevanje na notranjem trgu (znamke in modeli), centrotherm Clean Solutions GmbH & Co. KG

(Zadeva C-610/11 P) (1)

(Pritožba - Postopek za razveljavitev - Besedna znamka Skupnosti CENTROTHERM - Resna in dejanska uporaba - Dokazi - Častna izjava - Dokazno breme - Ugotavljanje dejanskega stanja po uradni dolžnosti - Dodatni dokazi, predloženi odboru za pritožbe - Uredba (ES) št. 207/2009 - Členi 15, 51 in 76 - Uredba (ES) št. 2868/95 - Pravilo 40(5))

2013/C 344/24

Jezik postopka: nemščina

Stranke

Pritožnica: Centrotherm Systemtechnik GmbH (zastopniki: A. Schulz in C. Onken, odvetnika, in F. Schmidt, Patentanwalt)

Drugi stranki v postopku: Urad za usklajevanje na notranjem trgu (znamke in modeli) (zastopnik: G. Schneider, agent), centrotherm Clean Solutions GmbH & Co. KG (zastopnika: O. Löffel in P. Lange, odvetnika)

Predmet

Pritožba zoper sodbo Splošnega sodišča (šesti senat) z dne 15. septembra 2011 v zadevi Centrotherm Systemtechnik proti UUNT (T-434/09), s katero je to zavrnilo tožbo zoper odločbo četrtega odbora za pritožbe UUNT z dne 25. avgusta 2009 (zadeva R 6/2008-4) v delu, v katerem je ugodeno zahtevi za razveljavitev znamke CENTROTHERM – Resna in dejanska uporaba znamke – Dokaz

Izrek

1. Sodba Splošnega sodišča Evropske unije z dne 15. septembra 2011 v zadevi Centrotherm Systemtechnik proti UUNT – centrotherm Clean Solutions (CENTROTHERM) (T-434/09) se razveljavi.

2. Točka 2 izreka odločbe četrtega odbora za pritožbe Urada za usklajevanje na notranjem trgu (znamke in modeli) (UUNT) z dne 25. avgusta 2009 (zadeva R 6/2008-4) se razveljavi.

3. Centrotherm Systemtechnik GmbH, Urad za usklajevanje na notranjem trgu (znamke in modeli) (UUNT) in centrotherm Clean Solutions GmbH & Co. KG nosijo svoje stroške postopka na prvi stopnji in pritožbenega postopka.

(1) UL C 80, 17.3.2012.
SL Uradni list Evropske unije C 252/11

Sodba Sodišča (četrti senat) z dne 11. julija 2013 – Francoska republika proti Evropski komisiji, Združenemu kraljestvu Velika Britanija in Severna Irska

(Zadeva C-601/11 P) (1)

(Pritožba - Ničnostna tožba - Zaščita pred transmisivnimi spongiformnimi encefalopatijami - Uredba (ES) št. 746/2008 - Uredba, ki dovoljuje ukrepe nadzora in izkoreninjenja, ki so manj omejujoči kot predhodno sprejeti ukrepi - Previdnostno načelo - Raven varovanja zdravja ljudi - Novi elementi, ki lahko spreminjajo dojemanje tveganja - Neobrazložitev - Izkrivljanje dejstev - Napačna uporaba prava)

2013/C 252/17

Jezik postopka: francoščina

Stranke

Pritožnica: Francoska republika (zastopniki: E. Belliard, C. Candat, R. Loosli-Surrans, G. de Bergues in S. Menez, agenti)

Druga stranka v postopku: Evropska komisija (zastopnika: F. Jimeno Fernández in D. Bianchi, agenta), Združeno kraljestvo Velika Britanija in Severna Irska

Predmet

Pritožba zoper sodbo Splošnega sodišča (tretji razširjeni senat) z dne 9. septembra 2011 v zadevi Francija proti Komisiji (T-257/07), s katero je Splošno sodišče zavrnilo predlog za razglasitev ničnosti Uredbe Komisije (ES) št. 746/2008 z dne 17. junija 2008 o spremembi Priloge VII k Uredbi (ES) št. 999/2001 Evropskega parlamenta in Sveta o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (UL L 202, str. 11), v delu, v katerem so z njo za črede ovac in koz dovoljeni ukrepi nadzora in izkoreninjenja, ki so manj omejujoči kot predhodno sprejeti ukrepi – Neobrazložitev – Izkrivljanje dejstev – Nepravilna pravna kvalifikacija dejstev – Kršitev previdnostnega načela

Izrek

1. Pritožba se zavrne.

2. Francoski republiki se naloži plačilo stroškov.

(1) UL C 80, 17.3.2012.
SL Uradni list Evropske unije C 260/9

Sodba Sodišča (četrti senat) z dne 18. julija 2013 – New Yorker SHK Jeans GmbH & Co. KG, nekdanja New Yorker SHK Jeans GmbH, proti Uradu za usklajevanje na notranjem trgu (znamke in modeli), Vallis K.-Vallis A. & Co. OE

(Zadeva C-621/11 P) (1)

(Pritožba - Zahteva za registracijo besedne znamke Skupnosti FISHBONE - Postopek z ugovorom - Prejšnja nacionalna figurativna znamka FISHBONE BEACHWEAR - Resna in dejanska uporaba prejšnje znamke - Upoštevanje dodatnih dokazov, ki niso bili predloženi v zahtevanem roku - Uredba (ES) št. 207/2009 - Člena 42(2) in (3) ter 76(2) - Uredba (ES) št. 2868/95 - Pravilo 22(2))

2013/C 260/16

Jezik postopka: angleščina

Stranke

Pritožnica: New Yorker SHK Jeans GmbH & Co. KG, nekdanja New Yorker SHK Jeans GmbH (zastopnik: V. Spitz, odvetnik)

Drugi stranki v postopku: Urad za usklajevanje na notranjem trgu (znamke in modeli) (zastopnik: P. Geroulakos, agent), Vallis K.-Vallis A. & Co. OE

Predmet

Pritožba zoper sodbo Splošnega sodišča (šesti senat) z dne 29. septembra 2011 v zadevi New Yorker SHK Jeans proti UUNT (T-415/09), s katero je bila zavrnjena tožba prijavitelja besedne znamke „FISHBONE“ za proizvode iz razredov 18 in 25, za razveljavitev odločbe prvega odbora za pritožbe Urada za usklajevanje na notranjem trgu (znamke in modeli) (UUNT) z dne 30. julija 2009 (zadeva R 1051/2008-1), s katero je bila delno zavrnjena tožba, vložena zoper odločbo oddelka za ugovore, s katero je ta delno zavrnil registracijo navedene znamke v okviru ugovora, ki ga je vložil imetnik nacionalne znamke „FISHBONE BEACHWEAR“ za proizvode iz razreda 25, in nacionalnega znaka „Fishbone“, ki se tržno uporablja – Resna in dejanska uporaba prejšnje znamke – Upoštevanje dodatnih dokazov

Izrek

1. Pritožba se zavrne.

2. Družbi New Yorker SHK Jeans GmbH & Co. KG se naloži plačilo stroškov.

(1) UL C 25, 28.1.2012.
1.

V obdobju od 22. junija 2001, dne začetka veljavnosti Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi, do 22. decembra 2002, dne izteka roka za njen prenos, za dejanja uporabe del in drugih predmetov sorodnih pravic ne velja navedena direktiva.
1.

Kraljevina Nizozemska s tem, da ni sprejela vseh zakonov in drugih predpisov, ki so potrebni za zagotovitev, da imajo delavci v obratih družbe, ki je nastala s čezmejno združitvijo in ima sedež registriran na Nizozemskem, ki so v drugih državah članicah, enake možnosti uresničevanja pravice do soodločanja, kot je zagotovljena delavcem, zaposlenim na Nizozemskem, ni izpolnila obveznosti iz člena 16(2)(b) Direktive Evropskega parlamenta in Sveta 2005/56/ES z dne 26. oktobra 2005 o čezmejnih združitvah kapitalskih družb.